ตื่นนอนตอนเช้ามักมีอาการใจสั่นมากๆจนรู้สึกหายใจไม่ทั่วท้อง พอลองจับที่หน้าอกดูเหมือนกับว่าหัวใจเต้นไม่สม่ำเสมอบางทีก็เร็วไป บางทีก็ช้าไป แค่ลุกขึ้นนั่งในตอนเช้าหลังจากตื่นนอนก็รู้สึกว่าใจเต้นเร็วมากจนเกิดอาการเหนื่อย ก่อนจะนอนใจกลับเต้นช้ามากๆจนในบางครั้งก็รู้สึกหายใจไม่ได้เต็มที่เท่าไหร่ ทรมานสุดๆก็อาการใจสั่นในตอนเช้าค่ะเหมือนจะหายใจไม่ทันตลอดเลย อายุ22 ไม่ดื่มกาแฟหรือใช้ยาอะไรเลยค่ะ
สวัสดีค่ะ อาการใจสั่น เหนื่อย อาจเกิดจาก1. มีไข้ จากสาเหตุต่างๆ เช่น เป็นไข้หวัด2. ร่างกายขาดน้ำ เช่น ดื่มน้ำน้อย เสียเหงื่อมาก มีท้องเสีย3. ผลข้างเคียงจากยาบางชนิด เช่น ยาแก้ไอ ยาลดน้ำมูก ยาขยายหลอดลม ยาปฏิชีวนะบางชนิด เป็นต้น ซึ่งหากไม่ได้ใช้ยาอะไร ก็ไม่ใช่สาเหตุ4. ดื่มเครื่องดื่มแอลกอฮอล์หรือคาเฟอีน5. มีภาวะไทรอยด์เป็นพิษ6. มีภาวะโลหิตจาง7. โรคหัวใจ เช่น หัวใจเต้นผิดจังหวะ8. ความเครียด วิตกกังวล พักผ่อนไม่เพียงพอ หรือเกิดความกลัว หรือตื่นตระหนกตกใจในช่วงที่มีใจสั่น หรือเกิดอาการเหนื่อย แนะนำให้ลองจับชีพจรดู หากนับได้เกิน 100 ครั้งต่อนาทีก็จะถือว่าผิดปกติ หรือหากจับแล้วชีพจรมีการเต้นไม่สม่ำเสมอ เร็วบ้างช้าบ้าง ก็ถือว่าผิดปกติเช่นกัน ซึ่งแนะนำควรไปพบแพทย์เพื่อตรวจค่ะ ซึ่งก็จะต้องมีการวัดความดันโลหิต การจับชีพจร การฟังหัวใจ รวมถึงการตรวจคลื่นหัวใจ เป็นต้น ในเบื้องต้น ควรดื่มน้ำให้เพียงพอในแต่ละวัน นอนพักผ่อนให้เพียงพอ ลดความเครียดในเรื่องต่างๆ ลง เป็นต้น